નાનાભાઈ સૌરાષ્ટ્ર રાજ્યના કેળવણી પ્રધાન હતા. પણ વિદ્યાર્થીઓને ભણાવવાના આશયથી પ્રધાનપદું છોડ્યું હતું અને આંબલા જેવા ગામડામાં આવીને બેઠા હતા. મનુભાઈ પંચોળી ગુજરાત રાજ્યના પ્રધાનપદે હતા ત્યારે જ્યારે-જ્યારે લોકભારતી આવે ત્યારે વિદ્યાર્થીઓને ભણાવવા બેસી જતા હતા. વૈજ્ઞાનિક ડૉ. અબ્દુલ કલામ ભારતના રાષ્ટ્રપતિ હતા ત્યારે પણ અને તે પછી પણ શિક્ષક મટ્યા નહીં. આવી શિક્ષણવિભૂતિઓથી સમાજ ઊજળો છે.